**KESÄKOKOUS 2021**

Aika 1.8.2021 klo 12:00

Paikka Tahtila

1. KOKOUKSEN AVAUS

Miikka Peltonen avasi kokouksen 12:03.

1. KOKOUKSEN JÄRJESTÄYTYMINEN

Valitaan kokoukselle puheenjohtaja, sihteeri sekä kaksi pöytäkirjantarkastajaa ja ääntenlaskijaa.

Valittiin puheenjohtajaksi Miikka Peltonen, sihteeriksi Seppo Sivula, sekä pöytäkirjantarkastajiksi (samalla ääntelaskijat) Timo Tuunainen ja Ari Satama.

1. KOKOUKSEN LAILLISUUS JA PÄÄTÖSVALTAISUUS

Kokouksesta on ilmoitettu Kymen Sanomat -lehdessä 23.7. sekä seuran WhatsApp- ryhmässä 21.7. ja kyläsivuilla.

Todetaan osallistujat: Jukka Närhi, Mika Anttila, Miikka Peltonen, Timo Tuunainen, Seppo Sivula, Jouni Rantala, Heikki Kähönen, Mikko Luoma, Hannu Sartopuro, Simo Hannula, Ari Satama, Pekka Harju, Nelly Harju, Titta Harju, Jouni Hartikainen ja Martti Vitikainen.

Todettiin kokous laillisesti koolle kutsutuksi ja päätösvaltaiseksi.

1. ESITYSLISTAN HYVÄKSYMINEN

Hyväksyttiin esityslista kokouksen työjärjestykseksi.

1. METSÄSTYSKIINTIÖT

Metsäkanalinnut: metso rauhoitettu, 1 teeri/jäsen.

Jänis: 5 jänistä, rusakko vapaa.

Ei muita rajoituksia.

Vieraan saalis vähentää isännän kiintiötä.

1. PIENPETOPYYNTI

Luola- ja ladonalusjahti vain maanomistajan luvalla. Mahdollisista yhteisjahdeista tiedotetaan seuran WhatsApp-ryhmässä.

1. RAJOITUS- JA RAUHOITUSASIAT

Vesialueet: aikarajoitus koko metsästyskauden 21:00 – 06:00.

Maa-alueet: Lautalan maat on rauhoitettu pienriistalta. Lännessä sijaitsevat entiset Ahti Uskin, nykyisin Sari Roimolan omistuksessa olevat maat on rauhoitettu pienriistalta. Jaakkolan maat lännessä on rauhoitettu pienriistalta. Tornatorin mailla Korvessa ei ole metsästysoikeutta.

Kauris: seurassa voidaan jahdata yhteensä kuusi kaurista. Myös kevätpukkijahti on mahdollista. Jokainen saa metsästää kaurista yksin tai ryhmässä. Yksi jäsen saa metsästää vain yhden kauriin. Niin sanotun valtapukin kaataminen on kielletty. Kannan kehittymistä seurataan. Kaadosta on välittömästi ilmoitettava seuran WhatsApp-ryhmään. Jahtipäällikkönä toimii Mikko Luoma.

Valkohäntäpeura: seuralla on yksi lupa. Kannan kehittymistä seurataan.

Villisika: saa metsästää vain seuralle vuokratuilla pienriista-alueilla. Metsästykseen saa käyttää vain seuran omia koiria.

Vieraskorttiin liittyvät ehdot: enintään kaksi vierasta jäsentä kohti vuorokaudessa. Vierasmaksu tulee suorittaa seuran tilille ennakkoon. Kuitti toimii vieraskorttina. Vieraan ampuma riista on pois isännän kiintiöstä. Koskee myös kaurista.

1. HIRVIJAHTI

Ryytingin riistamiehet on saanut vuodelle 2021 hirvenkaatolupia yhteensä 8 kappaletta,

4 aikuisen ja 4 vasan, sekä yhden valkohäntäpeuran luvan.

* + - Hirvijahdin alkamispäivä: 16.10.2021 klo 7.00.
    - Jahtipäällikkö: Seppo Sivula
    - Varajahtipäälliköt: Mika Anttila, Timo Tuunainen, Mikko Luoma ja Jukka Närhi.
    - Ajomiesten päällikkö: Marko Lääti
    - Kuljetusvastaava: Ari Satama
    - Nylkymiesten päällikkö (myös näytteet): Jouni Rantala
    - Lihamaksujen kerääjä: Martti Vitikainen
    - Hirvijahdin osallistumismaksu: ison lupa 400 euroa ja vasan lupa 200 euroa
    - Hirvipeijaisten järjestäminen: Jukka Närhi selvittää mahdollisuuksia järjestää hirvipeijaiset.
    - Lihojen noutaminen: jokainen jahtiin osallistuva vastaa itse lihojen noutamisesta ilmoitettuna jakoaikana. Jos lihoja ei noudeta, lihat voidaan myydä samalla hinnalla jahtiin osallistuneelle seuran jäsenelle.

1. UUSIEN JÄSENTEN HYVÄKSYMINEN

Uusia jäsenhakemuksia ei ole tullut.

1. VUODEN METSÄSTÄJÄN VALINTA

Huvitoimikunta valitsee, jos on aihetta. Julkaistaan hirvipeijaisten yhteydessä.

1. AMPUMATOIMINTA

Harjoitukset: Metsäkylässä 19.9. klo 12 - 14.

Kilpailut: Metsäkylässä Paijärveä vastaan 26.9. klo 12 - 14 ja Kolsilassa Kolsilaa vastaan klo 14 - 15.

Mahdollisuus harjoitella Metsäkylässä maanantaisin klo 18 alkaen.

1. MUUT ASIAT

Jäsenyys Suomen Metsästäjäliitossa. Hallitus on selvittänyt jäsenyyden ehtoja ja mahdollisuuksia erota liitosta. Hallitus esittää, että seura eroaa Metsästäjäliitosta. Eroamalla säästetään 12,50 € / jäsen, noin 850 € vuodessa. Halutessaan jäsenet voivat liittyä Metsästäjäliittoon henkilöjäseninä.

Päätettiin erota Suomen Metsästäjäliitosta.

1. KOKOUKSEN PÄÄTTÄMINEN

Puheenjohtaja päätti kokouksen 12:45.